Pandhémi koronavirus 2019 ing Arab Saudi kacathet kapisan nalika 2 Maret 2020 ya iku saka warga Arab Saudi kang budhal saka Iran lumantar Bahrain.

Kadadéan 
Kasus kapisan kang kacathet ing Arab Saudi nalika 2 Maret 2020, nalika salah sawijining warga Arab Saudi saka Iran lumantar Bahrain. Ing tanggal 29 Maret 2020, gunggung kasus kang kacathet ing negara iki saya mundhak dadi 1.453 kasus. Ing 30 April 2020, gunggung kasus kang kacathet ing Arab Saudi ya iku 22.753, kang nalika dina iku nambah 1.351 kasus positif. Kasus positif anyar iku dumadi saka 17% warga Arab Saudi, lan 83% warga jaba Arab Saudi.

Akibat

Umrah 
Pamaréntah Arab Saudi medharaké pamenging sawetara wektu kanggo ibadah umrah warga saka jaban rangkah wiwit 27 Februari 2020. Ancas saka pamenging iku kanggo nyuda sumebaré COVID-19. Panutupan ibadah umrah durung mangerti kapan dipungkasi. Sapa waé kang nyekel visa jaban rangkah lan negara-negara kang nandang COVID-19 diwurungaké kanggo lumebu Arab Saudi. Sakliyané iku, negara-negara sakiwa tengené Arab Saudi ora bisa lumebu ing negara iku. Ing tanggal 29 Fèbruari 2020, Mentri Jaban Rangkah Arab Saudi mbiyawarakaké nutup kanggo para jamaah umrah saka negara Teluk Arab. Panutupan iki namung sawetara wektu, ancasé kanggo nyuda sumebaré pandhémi COVID-19.

Transportasi 
Kanggo nyuda akibaté pandhémi, Arab Saudi nalika 20 Maret 2020 nutup sawenèh transportasi umum kaya ta: sepur, bis, taksi, lan montor mabur dhomèstik kang suwéné 14 dina. Montor mabur kang diidini kanggo lumaku ya iku kanggo nulung lan kahanan kang wigati. Sakliyané iku, kajaba bis kang kanggo ngangkut fasilitas kaséhatan, nulung, njaga kahanan, lan ngangkut karyawan bisa dilakokaké nalika pandhémi. Sepur kang diidini kanggo lumaku ya iku sepur barang antara Pelabuhan King Abdulaziz ing Dammam lan Pelabuhan ing Riyadh, lan sepur tambang Saar Saudi Railways Company. Kapal feri antarané Jazan lan Pulo Farasan tetep lumaku, nanging jumlah panumpangé dikurangi dadi 100 wong aben lumaku.

Statistik

Rujukan 

Arab Saudi